વલસાડ જિલ્લાના પારડી પાસે નેશનલ હાઈવે ગોઝારો અકસ્માત સર્જાયો હતો. આ અકસ્માતમાં એક કાર ચાલકે 5 જેટલા વાહનોને અડફેટે લેતાં 5 થી વધુ લોકોને ઇજા પહોંચી હતી. ઈજાગ્રસ્તોને તાત્કાલિક સારવાર અર્થે નજીકની હોસ્પિટલમાં ખસેડવામાં આવ્યા હતા. વલસાડ તરફથી વાપી તરફ પુર ઝડપે આવી રહેલ એક કાર ચાલકે સ્ટિયરીંગ પરથી કાબુ ગુમાવતા એક બાઈક, રીક્ષા અને કારને અડફેટે લીધા હતા. કાર ડીવાઈડર કુદીને રોડની બીજી બાજુ પડતાં સામેથી આવી રહેલ અન્ય એક કાર પણ અડફેટે આવી ગઇ હતી, જેને પરિણામે ગંભીર અકસ્માત સર્જાયો હતો. આસપાસના સ્થાનિકો તુરંત ઘટનાસ્થળે દોડી આવ્યા હતા.